Hämeen Ratsastajien pelisäännöt

1. KIVA KAVERI: Tervehditään kaikkia päivittäin, muistetaan kiittää, kannustaa ja auttaa tarpeen mukaan ja tasapuolisesti. Muistetaan, että talli on hevosten koti ja meidän harrastuskaverimme on myös hevonen. Tallissa ei juosta eikä huudeta ja hevosille annetaan karsinarauha. Kunnioitetaan toisiamme ja hevosia. Ei lainata toisten tavaroita ilman lupaa

2. TASA-ARVO: Tallilla kaikki ovat tasavertaisia. Joillain on enemmän kokemusta kuin toisilla, ja kokeneempien neuvoja kannattaa kuunnella, mutta ei ole tyhmiä kysymyksiä ja jokainen on tärkeä. Kaikki auttavat toisiaan omien kykyjensä ja taitojensa mukaan. Ei vertailla itseä muihin eikä muita itseen. Kaikki yrittävät parhaansa omalla tasollaan ja pyrkivät omaan parhaaseen suoritukseensa.

3. HEVOSTAIDOT: Pidämme kaikki osaltamme huolta hyvistä hevostaidoista ja kehitämme omia taitojamme koko ajan. Hevoset ovat työkavereitamme, harrastuskavereitamme ja ystäviämme, heidän hyvinvointinsa menee muun edelle, kunnioitamme hevosia. Autamme myös tarvittaessa apua tarvitsevia ja näytämme hyvää esimerkkiä. Tiedostetaan omat taidot ja kysytään apua tarvittaessa.

4. PÄIHTEET: Tallilla ja seuran tapahtumissa ei käytetä päihteitä.

5. HUOLEHDIMME ITSESTÄMME: Muistamme liikkua päivittäin muutenkin, kun vain ratsain. Huolehdimme, että syömme ja juomme terveellisesti joka päivä. Muistamme nukkua ja levätä tarpeeksi.

6. HUOLEHDIMME VARUSTEISTA JA YLEISESTÄ SIISTEYDESTÄ: Ei jätetä varusteita ja tavaroita lojumaan. Pidetään paikat siistinä. Ei tuhota tallin eikä muiden omaisuutta.

7. YMPÄRISTÖ: Kunnioitamme ja suojelemme luontoa. Kierrätämme jätteet mahdollisuuksien mukaan ja itselle ylimääräiset varusteet voimme lahjoittaa tai myydä eteenpäin

8. YHTEISHENKI: Tavoitteena hauska yhdessäolo ja positiivinen ilmapiiri, jossa kannustamme toisiamme. Sanotaan aina jotain hyvää toiselle. Positiivinen palaute tuo hyvän mielen sekä toiselle että itselle.

9. PUHELIMEN KÄYTTÖ: Hevosia ja ratsastajia ei kuvata ilman lupaa ratsastustunneilla. Julkiset tapahtumat ovat eri asia (kisat yms.). Pyrimme positiiviseen somettamiseen ja kysymme luvan kuvaamiseen. Muistamme hyvät käytöstavat myös sosiaalisessa mediassa. Tallissa voi somettamisen jättää vähemmälle.

10. TALLIN JA MANEESIN SÄÄNNÖT: noudatamme tallin ja maneesin sääntöjä, siivoamme omat sotkumme myös silloin kun olemme harjoittelemassa tai kisoissa jossain muulla tallilla.